Publication: Magyar Közlöny
Issue: MK-2005-84 (Year: 2005, Number: 84)
Era: 2004-2010
Section: 3. számú melléklet a 108/2005. (VI. 23.) Korm. rendelethez
Paragraph Index: 106

7. A JAVASOLT VÁLTOZTATÁSOK OKAI A Pénzügyi Megállapodás egyeztetési szakaszában e projekt befejezésének tervezett dátuma 2007 dec. 31. volt. Az aláírt Megállapodásban azonban már egy – az EU Bizottsága által – módosított dátum, 2006. dec. 31. szerepelt. A dokumentum módosításának keretében most a befejezési határidõnek az eredeti dátumra való visszaállítását kérjük, mivel a szükséges munkák az eredeti idõtartamra lettek tervezve. Az aláírt FM a pénzügyi/idõbeli és kivitelezési tervezés adatait is tartalmazza. Módosítási kérelmünkben azt kérjük, hogy ezen elõirányzott összeget a fõ munkálatokra csoportosítsák át. A részletes pénzügyi/idõbeli és kivitelezési tervezést eddig is és ezután is a MÁV saját forrásaiból fogják finanszírozni. A fizikai mutatókkal kapcsolatban semmi lényegi változtatást nem javasolunk. Már kaptunk az EU-tól a vasúti projektjeire vonatkozó indikatív mutatókat. A mutatókat ezen indikatív mutatók alapján csoportosítottuk. Amikor a Támogatási Kérelmet készítettük 1999-ben, a szóban forgó projektet hat alprojektre bontottuk. A mûszaki tervezés során világossá vált, hogy ennek a vasútvonalnak a rehabilitációja valószínûleg több mint hat szerzõdés keretében kivitelezhetõ csak; a következõ lépésben az alintézkedéseket 16 komponensre bontottuk. Ezzel az ISPA Monitoring Bizottság nem értett egyet, és azt kérte, hogy ennél kevesebb komponensbõl álljon a projekt. A vasútvonal lehetõ leghatékonyabb és legtakarékosabb rehabilitációja érdekében az alprojektek számát hatról hétre emeltük: ugyanis a távközlési munkálatokat a pályaépítésre vonatkozó munkálatoktól elkülönítve szeretnénk lebonyolítani. Ezt a feladatot az egész projekt végrehajtási idõszakának végén, egyetlen külön tenderben is le lehet bonyolítani; és így maguk a pályaépítésre vonatkozó projekt-komponensek egyszerûbben és könnyebben kivitelezhetõk. Ugyanakkor az összes komponens számát 16-ról 12-re csökkentettük. A Pénzügyi Megállapodás tartalmazza az egyes alprojektek nevét, és az elszámolható költségüket. Kérjük, hogy az alábbi projektlista alapján módosítsák a Pénzügyi Megállapodás érintett bekezdéseit: I. Új deltavágány építése Zalaegerszegnél Összes elszámolható költség: 9.100.000 Euró II. A Zalalövõ–Zalaegerszeg vonalszakasz átépítése és rehabilitációja Összes elszámolható költség: 61.000.000 Euró III. A Zalaegerszeg–Boba vasútvonal átépítése és rehabilitációja Összes elszámolható költség: 33.200.000 Euró IV. Új deltavágány építése Bobánál Összes elszámolható költség: 3.990.000 Euró V. Az államhatár–Bajánsenye–Zalalövõ–Zalaegerszeg–Boba vonalszakasz villamosítása Összes elszámolható költség: 17.600.000 Euró VI. Biztosítóberendezési munkák az Egységes Európai Vonatbefolyásoló Rendszer (ETCS) telepítése a Zalalövõ–Boba deltavágányon Összes elszámolható költség: 35.200.000 Euró VII. Távközlési munkák a Zalalövõ (kiz.)–Boba deltavágány (bez.) vonalszakaszon. Összes elszámolható költség: 7.300.000 Euró Kérjük a Pénzügyi Megállapodás környezeti feltételeinek módosítását az alábbiak szerint: Az elõleg második részletének kifizetésére vonatkozó feltételek Az elõleg második felének fizetése az alábbi feltétekehez kötött: – a hatóságok (amelyeknek körét pontosan meg kell határozni) kötelezettséget vállalnak a projekt környezetre gyakorolt kedvezõtlen hatásának mérsékléséhez szükséges intézkedések megtételére, – jelen projekt I. alprojektjére vonatkozó teljes körû környezeti hatástanulmány (EIA) benyújtása, szükség esetén lakossági konzultációval együtt. Ha ez utóbbit jogszabály nem írja elõ, megfelelõ dokumentumok elõterjesztése, amelyek igazolják, hogy nem szükséges a teljes körû EIA elvégzése, – jelen projekt II. III. és IV. alprojektjeire vonatkozó teljes körû EIA benyújtása, szükség esetén lakossági konzultációval együtt. Ha ez utóbbit jogszabály nem írja elõ, megfelelõ dokumentumok elõterjesztése, amelyek igazolják, hogy nem szükséges a teljes körû EIA elvégzése, – a Környezetvédelmi Felügyelõség által a jelen projektre vonatkozó, fent körülírt környezeti hatástanulmány (EIA) alapján kiadott engedély benyújtása és közzététele. A MÁV Rt. már megkapta a Környezetvédelmi Fõfelügyelõség (jóváhagyó) igazolását az egyes, környezetvédelmileg érzékeny területeken végrehajtandó al-projektek környezetre gyakorolt hatásáról – feltéve, hogy ezeket még 2001-ben megpályáztatják. Nagy segítségünkre lenne, ha felmentést kapnánk e tekintetben figyelemmel a magyar jogi háttér fent említett sajátosságaira. Kérjük a Pénzügyi Megállapodás érintett részeinek módosítását annak érdekében, hogy a vonatkozó feltételeknek, de egyben az érvényes magyar jogszabályi elõírásoknak is meg tudjunk felelni. Annex I. melléklet: A módosított ISPA Monitoring Sheet/Ellenõrzési lap Módosítási javaslatok: A módosítási javaslat benyújtásának idõpontja: NIC aláírása: A BIZOTTSÁG LEVELE EURÓPAI BIZOTTSÁG 100524 Fõigazgatóság Brüsszel, 2001.12.20. Regionális Politika D(2001) Fõigazgató Tisztelt Boros úr, Tárgy: az ISPA 2000/HU/16/P/PT/003 projekt Pénzügyi Megállapodásának elsõ módosítása: A Zalalövõ–Zalaegerszeg–Boba vasútvonal felújítása Hivatkozás: az Ön 2001. július 24-i, 2001. november 22-i és 29-i levelei az 108644-es számú 2001. szeptember 21-én kelt levelem Hivatkozva a fenti levelekre, melyekben a 2000/HU/16/P/PT/003 számú: Zalalövõ–Zalaegerszeg–Boba vasútvonal felújítása ISPA projekt Pénzügyi Megállapodásának módosítását javasolja, a következõket szeretném megjegyezni: A 2000. december 21-i PH (2000)5985 számú döntéssel a Bizottság a Tanács 1999. június 21-i 1267/1999/EK rendelete alapján engedélyezte a fenti projekthez a támogatást. A Pénzügyi Megállapodást a Bizottság részérõl 2000. december 21-én Barnier biztos úr, a magyar illetékesek részérõl dr. Naszvadi György 2001. március 14-én aláírta. Örömmel tájékoztatom Önt arról, hogy a Bizottság egyetértett a költséglebontás, az aktualizált beszerzési terv, és a fent említett Pénzügyi Megállapodás 8. cikkében található feltétel indítványozott módosításával, amely a 2000/HU/P/PT/003-as számú vasúti projekt környezeti hatástanulmányának elkészítésére vonatkozik. Ennek következtében a Pénzügyi Megállapodás a következõk szerint módosul: Dr. Boros Imre Tárca Nélküli Miniszter Nemzeti ISPA Koordinátor Pozsonyi út 56. H–1133 Budapest

Source: https://magyarkozlony.hu/hivatalos-lapok/1fe4171c4b50fe7bcfdf849b444c868074e6d643/dokumentumok/dca8172dfebc1bec0a5ea8bddc7b7dc1cdd0a24b/letoltes